কোচ এক্কাপোল চান্তাওং জানিয়েছেন, ঘটনার দিন ফুটবল প্র্যাকটিসের পর ১ ঘন্টার জন্য তারা গুহায় যান অ্যাডভেঞ্চারে। কিন্তু হঠাত বৃষ্টি এসে সব গুবলেট করে দেয়। আটকে যান প্লাবিত গুহায়। তারা ভেবেছিলেন বাইরের কেউ তাদের খুঁজেই পাবে না। তাই তারা গুহার ভেতর সুড়ঙ্গ খোঁড়ার চেষ্টাও করেন। ব্রিটিশ ডুবুরিরা তাদের খোঁজ পাওয়ার আগে পর্যন্ত পাথর চুঁইয়ে পড়া জল খেয়েই কাটিয়েছেন। তারপর আসে সেই মুহূর্ত। কেমন ছিল উদ্ধারের সেই সময়? দলের এক খুদে জানিয়েছে মিরাকল। মিরাকল ছাড়া কিছু বলা যায় না।